text: Tilmæli er um fiskiskapin eftir toski, hýsu og upsa í 2019
text: #000002
text: Havstovan hevur latið Høgna Hoydal, landsstýrismanni í fiskivinnumálum, tilmæli um fiskiskapin eftir toski, hýsu og upsa í føroyskum sjógvi fyri komandi ár.
text: #000003
text: Eftir fleiri ár við vánaligari tilgongd av toski og hýsu, er nú vend komin í. Tilgongdin til báðar stovnarnar er batnað og seinasta stovnsmeting bendir á, at báðir 2016-árgangirnir eru beint oman fyri miðal og at 2017-árgangirnir eru væl yvir miðal. Báðir stovnarnir eru nú komnir upp um markið, har serlig verjutiltøk eru neyðug, og kunnu umsitast sum vanligt. Stovnarnir eru í vøkstri og væntandi fer vøksturin at halda fram í 2019, skrivar Havstovan á heimasíðuni.
text: #000004
text: Upsastovnurin hevur ikki verið fyri somu niðurgongd, sum toska- og hýsustovnarnir hava, men gav vanliga tilgongd øll árini. Stovnurin er toluliga væl fyri og støddin er oman fyri tað lívfrøðiliga burðardygga markið. Tilgongdin av 3-ára gomlum fiski í 2018 (2015-árgangurin) er tó undir miðal.
text: #000005
text: Gróðurin var sera góður í 2017 og væl var av nebbasild, bæði í yngulkanningunum og í magakanningunum av toski og hýsu. Í 2018 var tó minni gróður og eisini vísti yngulkanningin, at minni var av nebbasild. Magakanningarnar, ið vórðu gjørdar av toski og hýsu, vístu, at væl var til av nebbasild bæði á vári og sumri 2017 og eisini á vári 2018. Men í august 2018 var hetta minkað nógv. Tann minkaða nøgdin av nebbasild ger, at toskur og hýsa nú taka betur á húk enn í 2017 og á vári 2018, tá fiskurin hevði nógva nebbasild at eta.
text: #000006
text: Stýring av fiskiskapi miðar í móti at veiða tann part í tali úr hvørjum einstøkum stovni um árið, sum verður mettur at geva ta størstu varandi veiðuna. Hetta veiðitrýstið verður mett at vera 19% fyri tosk, 14% fyri hýsu og 24% fyri upsa.
text: #000007
text: Í 2017 var veiðitrýstið fyri tosk 18% hægri, fyri hýsu 5% hægri og fyri upsa 31 % hægri enn tað veiðitrýst, sum verður mett at geva størstu varandi veiðuna.
text: #000009
text: Út frá hesum verður fyrst mælt til at taka teir brúktu fiskidagarnar úr skipanini. Hetta svarar til umleið 40% av teimum tillutaðu døgunum í fiskiárinum 2016/2017.
text: #000010
text: Harumframt verður mælt til, at tað tillutaða dagatalið fyri allar skipabólkar verður 30% minni enn tað brúkta dagatalið í fiskiárinum 2016/2017. Hetta er størri niðurskurður enn tað, sum veiðitrýstið á tosk og hýsu eigur at tillagast, ið er ávikavist 18% fyri tosk og 5% fyri hýsu. Orsøkin er, at væntandi verða veiðievnini hjá húki væl betri í 2019 enn tey vóru í 2017, av tí at nøgdin av nebbasild er minkað so nógv.
text: #000011
text: Toskastovnurin á Føroyabanka er framvegis illa fyri og mælt verður til, at eingin fiskiskapur eftir toski verður í 2019. Hinvegin, so er væl av øðrum fiskasløgum á Bankanum. Mælt verður til, at Havstovan og Fiskimálaráðið samskifta um, hvussu avmarkaðar royndir kunnu skipast eftir øðrum enn toski á Bankanum.
text: #000014
text: Samlaða talið á avlúsingum lítið tengt at lúsamarkvirðinum
text: #000017
text: Útflutningurin til Russlands minkaður niður í næstan einki
text: #000021
text: Smyril Line keypir enn eitt farmaskip
text: #000022
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000027